โสมแดงเจอสวน สหรัฐฯเกาหลีใต้ ญี่ปุ่นจับมือซ้อมระบบยิงขีปนาวุธครั้งแรก
(ภาพประกอบ สหรัฐฯซ้อมยิงขีปนาวุธจากเรือรบ),กองทัพสหรัฐฯ,เกาหลีใต้และญี่ปุ่น ร่วมฝึกซ้อมระบบยิงขีปนาวุธด้วยกันเป็นครั้งแรก นอกชายฝั่่งรัฐฮาวาย ตอบโต้ เกาหลีเหนือเดินหน้าทดลองยิงขีปนาวุธพิสัยกลางมาแล้วหลายครั้ง ,เมื่อ 29 มิ.ย.59 สำนักข่าวบีบีซี รายงาน กองทัพสหรัฐฯ จับมือกับกองทัพเกาหลีใต้ และญี่ปุ่น ร่วมฝึกซ้อมระบบยิงขีปนาวุธ ซึ่งตั้งชื่อการฝึกซ้อมครั้งนี้ว่า แปซิฟิก ดรากอน (Pacific Dragon) หรือ มังกรแปซิฟิก บริเวณนอกชายฝั่งของรัฐฮาวาย ในสหรัฐฯ ซึ่งถือเป็นการฝึกซ้อมระบบยิงขีปนาวุธร่วมกันเป็นครั้งแรกของมิตรประเทศทั้ง 3 ขณะที่เกาหลีเหนือได้เดินหน้าทดลองยิงขีปนาวุธพิสัยกลางมาแล้วหลายครั้ง ในช่วงไม่กี่เดือนที่ผ่านมา ถึงแม้ส่วนใหญ่จะพบกับความล้มเหลว แต่ก็มีการทดลองยิงขีปนาวุธล่าสุด ครั้งที่ 6 ที่ประสบความสำเร็จเป็นครั้งแรก,สื่อของทางการสหรัฐฯ ระบุว่า การร่วมฝึกซ้อมระบบยิงขีปนาวุธของกองทัพสหรัฐฯ ญี่ปุ่นและเกาหลีใต้ในครั้งนี้ ไม่มีการยิงมิสไซล์ หรือขีปนาวุธจริงๆ เพียงแต่ทั้งสามประเทศได้มีการทดสอบระบบป้องกันด้วยขีปนาวุธนำวิถี หรือระบบ Aegis (เอจีส) รวมถึงการทดสอบการสื่อสารและการรวบรวมข้อมูล,บีบีซี แจ้งว่า ทางการเกาหลีเหนือ ซึ่งยังมีการทดลองระเบิดนิวเคลียร์ไปแล้ว 4 ลูกตั้งแต่ต้นปีที่ผ่านมา พูดโจมตีการฝึกซ้อมระบบเอจีสของสหรัฐฯ เกาหลีใต้และญี่ปุ่น ว่า ถือเป็นการยั่วยุทางทหาร,ทั้งนี้ ระบบเอจีส เป็นระบบอาวุธรวมทั้งหมดที่ติดตั้งอยู่ในเรือรบ ซึ่งเชื่อมต่อคอมพิวเตอร์ เรดาร์ และอาวุธเข้าด้วยกัน โดย ระบบนี้สามารถตรวจหา ติดตามและทำลายอาวุธที่ยิงมาจากทางอากาศ ทางทะเล และทางบกได้โดยอัตโนมัติ จึงทำให้เรือรบสามารถยิงโจมตีขีปนาวุธของฝ่ายศัตรูขณะยังอยู่ในอากาศ ก่อนจะตกระทบจนสร้างความเสียหายแก่เป้าหมายโจมตี
กองทัพสหรัฐฯ,เกาหลีใต้และญี่ปุ่น ร่วมฝึกซ้อมระบบยิงขีปนาวุธด้วยกันเป็นครั้งแรก นอกชายฝั่่งรัฐฮาวาย ตอบโต้เกาหลีเหนือเดินหน้าทดลองยิงขีปนาวุธพิสัยกลางมาแล้วหลายครั้ง
ฝึกซ้อมระบบขีปนาวุธ,ขีปนาวุธ,ระบบเอจิส,สหรัฐฯ,เกาหลีใต้,ญี่ปุ่น,เกาหลีเหนือ ทดลองยิงขีปนาวุธ,ข่าว,ไทยรัฐออนไลน์,ข่าวต่างประเทศ